open-index/open-wikipedia-markdown huggingface dataset:
Setodius

* se systematisk inndeling

***Setodius*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3,4 - 5  millimeter), avlange, halvblanke, svarte gjødselbiller, dekkvingene gjerne lysere. Hode og pronotum er grovt punkterte. Hodet er skovlformet, tydelig innbuktet i  midten. Pronotum er avrundet. Dekkvingene er avlange med kraftige punktstriper, ofte helt eller delvis hårete.

## Levevis
Artene er etter alt å dømme knyttet til maur.

## Utbredelse
Arten er utbredt i det sørvestlige Canada og nordvestlige USA.

## Systematisk inndeling
Artene har blitt regnet til slekten *[[Aphodius]]*. 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *Setodius* Gordon & Skelley, 2007
******* *[[Setodius bryanti]]* (Brown 1929) 
******* *[[Setodius edmontonus]]* (Brown 1929)
******* *[[Setodius diogenes]]* Gordon and Skelley, 2007

## Kilder
* Generic Guide to New World Scarab Beetles - *Setodius* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Setodius/Setodius.html

## Eksterne lenker
* 
*
Ferrerianus

* se systematisk inndeling

***Ferrerianus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
En liten (2,5 - 3  millimeter), avlang, mørkt brunrød gjødselbille. Hodet er glatt, skovlformet, uten knøler. Pronotum er avrundet, nedtrykt ved bakhjørnene, med kraftig rand bak.

## Levevis
Biologien til denne arten er ukjent.

## Utbredelse
Arten er bare kjent fra Paraguay.

## Systematisk inndeling
Artene har blitt regnet til slekten *[[Aphodius]]*. 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *Ferrerianus* Dellacasa, Dellacasa & Gordon, 2007
******* *[[Ferrerianus biimpressus]]* (Schmidt, 1909)

## Kilder
* Generic Guide to New World Scarab Beetles - *Ferrerianus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Ferrerianus/Ferrerianus.html

## Eksterne lenker
* 
*
Pseudogonaphodiellus

* se systematisk inndeling

***Pseudogonaphodiellus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

## Utseende
En middelsstor (5 - 6  millimeter), avlang, blank, gulaktig og svart gjødselbille. Hode og pronotum er fint punkterte. Hodet er stort og skovlformet, litt innbuktet i midten foran. Pronotum er avrundet firkantet, tett punktert. Dekkvingene er avlange, med fine punktstriper, intervallene mellom dem flate og knapt synlig punkterte.

## Levevis
Voksne biller har blitt funnet på hestelort, forøvrig er biologien ukjent.

## Utbredelse
Arten lever i Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Pseudogonaphodiellus* Dellacasa, Gordon & Dellacasa, 2007 
******** *[[Pseudogonaphodiellus zdzislawae]]* Dellacasa, Gordon & Dellacasa, 2007

## Kilder

* Generic Guide to New World Scarab Beetles - *Pseudogonaphodiellus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Pseudogonaphodiellus/Pseudogonaphodiellus.html

## Eksterne lenker
*
Agrilinellus

* se systematisk inndeling

***Agrilinellus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3 - 5,5 millimeter), ovale til litt avlange, matte til halvblanke, mørke gjødselbiller, oversiden mer eller mindre hårete, dekkvingene ofte mer eller mindre gulbrune. Hodet er stort og bredt, skovlformet, med en svak innbuktning i midten foran, grovt punktert. Pronotum er avrundet rektangulært, mye bredere enn langt, nokså grovt og kraftig punktert. Dekkvingene er litt rundede med rader av fine punkter.

## Levevis
Disse billene lever trolig i møkk, men nesten ingenting er kjent med sikkerhet om biologien til denne arten, som er regnet som sjelden. De voksne billene er aktive i november og desember.

## Utbredelse
Arten er utbredt i Mellom-Amerika (Mexico, Guatemala og El Salvador).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** slekten *Agrilinellus* Dellacasa, Dellacasa & Gordon, 2008 
******* *[[Agrilinellus abbonai]]* Dellacasa, Dellacasa & Gordon, 2008
******* *[[Agrilinellus antonioreyi]]* Dellacasa, Dellacasa & Gordon, 2008
******* *[[Agrilinellus azteca]]* (Harold, 1863) 
******* *[[Agrilinellus chiapasensis]]* (Galante, Stebnicka & Verdú, 2003) 
******* *[[Agrilinellus nuriae]]* Dellacasa, Dellacasa & Gordon, 2008
******* *[[Agrilinellus oaxacaensis]]* Dellacasa, Dellacasa & Gordon, 2008
******* *[[Agrilinellus ornatus]]* (Schmidt, 1911)

## Kilder
* M. Dellecasa, G. Dellacasa og R.D. Gordon (2008) *Agrilinellus*,  new  genus  and  four  new  species  of  Mexican  Aphodiini (Scarabaeoidea:  Scarabaeidae:  Aphodiinae). *Insecta Mundi* 0053: 1-16. https://web.archive.org/web/20170411054259/http://digitalcommons.unl.edu/cgi/viewcontent.cgi?article=1580&context=insectamundi 
## Eksterne lenker
*
Franz Xaver Riedel

**Franz Xaver Riedel** (født 15. oktober 1738 i Mautern an der Donau eller Krems, død 30. oktober 1773 (eller 1775) i Güns (Ungarn)) var en østerriksk jesuitt, lærer og forfatter.

Riedel fikk en bred utdannelse etter at han 16 år gammel ble tatt opp som novise i jesuittordenen. Etter klosterløftet arbeidet han som lærer i klassiske språk og litteratur, poesi og byggekunst, ved de jesuittiske gymnasiene i Graz og Linz, og til slutt også ved Theresianum i Wien. Ved Theresianum underviste han i retorikk, poetikk og arkitektur. Da jesuittordenen ble oppløst i 1773, reiste han til daværende Güns i Ungarn, der han samme år døde, i en alder av 35 år.

Riedel var bekjent av forfatteren Michael Denis. Som Denis ga han betydelige bidrag til den tyske litteratur i Østerrike. Riedels diktning var influert av Friedrich Gottlieb Klopstock, og han både skrev og oversatte religiøse tekster.

Størst betydning av Riedels skrifter fikk hans gjendiktning av latinske hymner, i verket *Lieder der Kirche aus den römischen Tagzeiten und dem Meßbuche übersetzt* (1773). I samlingen forekommer tidebønnen (tysk: Tagzeit) *Sehet, die nacht mit ihren Schatten sinket! Sehet, das Licht der Morgenröte blinket,* som blant annet ble brukt av Johannes Haarklou i hans Hymne (Sehet die Nacht), verk 21.

De fleste av hans verker kom ut etter hans død. Det gjaldt blant annet *Deutsche Sammlung von Briefmustern für die Jugend,* *Der Wiener Secretär auf alltägliche Fälle für das gemeine Leben,* Wien 1810, 1815, 1820, 1830, og *Das Buch Job in zwölf Gesängen,* Bratislava (Preßburg) 1779  og Augsburg 1781.

## Referanser
Klaus Liebscher

**Klaus Liebscher** (født 12. juli 1939 i Wien er en østerriksk jurist, som fra 1998 til 2008 var sentralbanksjef for Østerrikes nasjonalbank. 

## Utdanning og yrkeserfaring
Liebscher er utdannet dr. juris. ved Universitetet i Wien. 

I 1968 begynte han å jobbe i Genossenschaftliche Zentralbank AG, som i dag heter Raiffeisen Zentralbank Österreich. Der satt han også i styret fra 1980, og fra 1988 til 1995 var han administrerende direktør og styreformann. Han var også president i Wiener Börse (Østerrikes børs) fra 1990 til 1995.

Han ble president i Østerrikes nasjonalbank i 1995, og etter etableringen av Den europeiske sentralbank i 1998 ble han sentralbanksjef (Governor) i sentralbanken. Som sentralbanksjef representerte han sentralbanken i Den internasjonale oppgjørsbanken og Det internasjonale pengefondet, og han satt i *Governing Council* og *General Council* i Den europeiske sentralbank. 

Den 1. september 2008 ble Liebscher erstattet av Ewald Nowotny som sentralbanksjef. Fra 11. november 2008 til selskapet ble oppløst 30. juni 2016 var han administrerende direktør i Finanzmarktbeteiligung Aktiengesellschaft. 

## Referanser


## Eksterne lenker
* CV hos Luxembourgs regjering
* Presentasjon hos Pioneer Investments
Septimus Francom

**Septimus Francom** (født 14. september 1882, død 15. mars 1965) var en britisk friidrettsutøver.

Han representerte Storbritannia under Sommer-OL 1912 i Stockholm, der han ikke fullførte maratonløpet. 

## Referanser


## Eksterne lenker
*
Karl Hack

**Karl Hack** (født 15. juni 1892, død ukjent) var en østerriksk friidrettsutøver.

Han representerte Østerrike under Sommer-OL 1912 i Stockholm, der han ikke fullførte maratonløpet. 

## Referanser


## Eksterne lenker
*
Aarne Kallberg

**Aarne Kallberg** (født 27. juli 1891, død 2. april 1945) var en finsk friidrettsutøver.

Han representerte Finland under Sommer-OL 1912 i Stockholm, der han ikke fullførte maratonløpet. 

## Referanser


## Eksterne lenker
*
Shizo Kanakuri

**Shizo Kanakuri** (金栗 四三, *Kanakuri* eller *Kanaguri Shizō* eller *Shisō*; født 20. august 1891 i landsbyen Harudomimura i Kumamoto, død 13. november 1983) var en japansk friidrettsutøver.

Han representerte Japan under Sommer-OL 1912 i Stockholm, der han ikke fullførte maratonløpet. Han er kjent som «maratonens far» i Japan.

I 1911 vant Kanakuri, sam var student på et universitet i Tokyo, det japanske kvalifiseringsløpet på 40 km på 2 timer, 32 minutter og 45 sekunder.

Han reiste til Sverige med den transsibiriske jernbanen og med skip, og hadde bare fem dager til å akklimatisere seg. Maratonøvelsen i Stockholm fant sted 14. juli 1912. Etter å ha ventet forgjeves på en bil som han trodde skulle hente ham på hotellet, bestemte han seg for å komme seg til stadionet på egen hånd. Men ettersom de offentlige transportmidlene var overfylte, ble han nødt til å løpe til stadionet. Maratonløpet fant sted på en meget varm dag, og det var muligens en av grunnene for at det første dødsfallet ble registrert ved de moderne olympiske lekene, nemlig den portugisiske maratonløperen Francisco Lázaro, som døde dagen etter løpet etter at han hadde kollapset mens han deltok i løpet.

Mens han løp gjennom Sollentuna, etter omtrent 27 km, brøt Kanaguri sammen, og ble hjulpet av en familie som satt i hagen og solte seg. Han drakk jus og fikk senere hjelp til å ta toget tilbake til Stockholm. En offisiell brytning av løpet fant aldri sted. Etter noen dager reiste Kanaguri tilbake til familien med en liten presang for å takke dem. Kanaguri nektet først å reise tilbake til Japan på grunn av skammen og da han gjorde det til slutt, gjorde han det uten å kontakte arrangørene, som hadde registrert ham som forsvunnet.

I senere år vant Kanaguri tre ganger maratonløpet i Japans landsmesterskap.

Ved Sommer-OL 1920 ble han nummer 16 (tid: 2 timer 48:45,4), og ved Sommer-OL 1924 fullførte han ikke. I mellomtiden hadde han satt en Asiarekord på 2:36:10.

I 1962, i forbindelse med 50 års markeringen av de olympiske leker i Stockholm, ble Kanaguri oppsporet av Oskar Söderlund, en journalist i *[[Stockholms-Tidningen]]* (som underskrev sine artikler som «Glokar Well»). Kanaguri hadde da seks barn og ti barnebarn. 

I 1967, da han var 77 år gammel, reiste Kanaguri igjen til Stockholm og løp den delen som han ikke hadde fullført i 1912. Det tok ham 54 år, 8 måneder, 6 dager, 8 timer, 32 minutter og 20,3 sekunder. Dette er antakelig maratonløpet som tok lengst å fulføres. 

Kanakuri spilte en hovedrolle i etableringen i 1920 av Hakone Ekiden, et 218 km langt årlig stafettløp for studenter fra Kanto-området, som finner sted mellom Tokyo og Hakone over to dager med 10 løpere fra hvert team. 

Hans personlige rekord er fra 1924: 2 timer 19:30. 

## Referanser


## Eksterne lenker
*
Andrejs Kapmals

**Andrejs Kapmals** (født 5. november 1889, død 21. januar 1994) var en latvisk friidrettsutøver.

Han representerte Det russiske keiserdømmet under Sommer-OL 1912 i Stockholm, der han ikke fullførte maratonløpet. 

## Referanser


## Eksterne lenker
*
Alexis Ahlgren

**Alexis Ahlgren** (født 14. juli 1887, død 14. mars 1969) var en svensk friidrettsutøver.

Han representerte Sverige i Sommer-OL 1912 i Stockholm, der han ikke fullførte maratonløpet.

## Referanser


## Eksterne lenker
*
Qubba

***Qubba*** (قُبَّة eller قُبَّات , flertall *qubbāt, qubbat*, med transkripsjonsvarienter som **ḳubba**, **kubbet** og **koubba**) er et arabisk gravmæle, særlig helligdommer med kupler over, for islamske hellige.

Opprinnelig betyr ordet et telt av huder.

Ordet kan også generisk vise til gravsteder som er pilegrimsmål, og det kan brukes om kuppelbygg i sin alminnelighet, som for eksempel også Klippedomen (arabisk: قُبَّةُ ٱلْصَّخْرَة *[Qubbatu 'ṣ-Ṣakhrah]* Qubbat al-Sakhrah, hebraisk: כיפת הסלע *Kippat ha-Sela*).

## Referanser


## Litteratur
* . (subscription required)
*
Mıgırdiç Mıgıryan

**Mıgırdiç Mıgıryan** (født 12. september 1882, død ukjent) var en tyrkisk friidrettsutøver.

Han representerte Tyrkia under Sommer-OL 1912 i Stockholm, der han ble nummer 19 i kulestøt. 

## Referanser


## Eksterne lenker
*
Ēriks Vanags

**Ēriks Vanags** (født 20. januar 1892, død 30. november 2001) var en latvisk friidrettsutøver.

Han representerte Det russiske keiserdømmet under Sommer-OL 1912 i Stockholm, der han ble nummer 20 i kulestøt. 

## Referanser


## Eksterne lenker
*
Charles Lagarde

**Charles Lagarde** (født 13. september 1878, død ukjent) var en fransk friidrettsutøver.

Han representerte Frankrike under Sommer-OL 1912 i Stockholm, der han ble nummer 22 i kulestøt. 

## Referanser


## Eksterne lenker
*
Michael Getz

**Michael Getz** (1816–1875) var en norsk handelsmann, bankdirektør og politiker. Getz var stortingsrepresentant for Trondhjem og Levanger i periodene 1865–1867 og 1871–1873.

## Familie og yrke
Han var sønn av konditor og klubbvert Johan Bernardus Nepomuk Getz, som kom til Trondhjem fra Schwarzwald under napoleonskrigene, og som ble stamfar til Getz-slekten i Norge. Moren var Ellen Elisabeth Udstad, som var født i Trondhjem.

Han giftet seg i 1844 med Sofie Emilie Buchholdt, datter av proprietær og ordfører Johan August Buchholdt og hustru Birgitte Kristine Jenssen på Kolvereid samt datterdatter av kjøpmannsslekten Jenssens stamfar Matz Jenssen. Blant deres fem barn var professor og stortingsmann Alfred Getz. Familien bodde i Søndre gate 7.

Getz ble opptatt som fullmektig ved handelshuset Jenssen & Co. i Trondhjem. Han var Hans Peter Jenssens prokurist og betrodde medarbeider. Etter dennes død i 1868 ble han selvstendig leder for handelshuset, så Getz ble «bindeleddet forretningsmessig mellom Hans Peter Jenssen og sønnesønnene», Anton og Hans Peter Jenssen II.

## Politikk og bank- og pengevesen
Getz var Trondhjems ordfører i 1869. Han tilhørte den konservative kretsen rundt handelspatrisiatet i Søgaden som styrte byen i 1860- og 1870-årene. Han var innvalgt på Stortinget fra kjøpstedene Trondhjem og Levanger i periodene 1865–1867, 1871–1873 og 1874–1876, men var sykemeldt fra og med 1873-sesjonen. Han var medlem av Lagtinget og sekretær i Stortingets bankkomité, en tid også medlem av Stortingets jernbanekomité. Sammen med Carl Frederik Motzfeldt og Fritz Lorck var Getz blant pådriverne bak Stortingets vedtak om å bygge ut Rørosbanen og Meråkerbanen i 1871.

Getz nedla et stort arbeid i bank- og pengevesenet; han ble direktør (styremedlem) i Trondhjems Sparebank i 1859 og overtok som direksjonens formann etter Hans Peter Jenssens død i 1868. Getz ble også direktør i Norges Bank i 1869. I 1872 var han medlem av den skandinaviske komiteen for myntvesenet, som utarbeidet et forslag til et felles skandinavisk myntsystem basert på gull, og som endte med overgangen fra daler til kroner i 1875.

Getz led mot slutten av livet av hjerte- og nyresykdom. I 1875 dro han med hustruen til svenskegrensen; han fikk et anfall i Levanger, men bestemte seg for å fortsette til Sul og Sandvika i Verdal, og døde underveis. Han ble gravlagt på Domkirkegården i Trondhjem.

## Æresbevisninger
Getz ble i 1875 utnevnt til ridder av St. Olavs Orden «for allmennnyttig virksomhet».

## Referanser


## Eksterne lenker
* 
*
Sløseriprisen

**Sløseriprisen** er en kåring som gjøres hvert år av Skattebetalerforeningen og *[[Nettavisen]]* for offentlig sløsing med skattepenger. Kåringen skal belyse forskjellige sider av hvordan det offentlige Norge forvalter fellesskapets midler.

## Vinnere
Vinneren er den offentlige instansen som «har vist størst uforsiktighet med samfunnets felles midler». Leserne av *Nettavisen* inviteres til å stemme på kandidatene.
* 2015: Stortinget
* 2016: Helse Sør-Øst
* 2017: NAV
* 2018: Europavei 39
* 2019: Vestland fylkeskommune (innkjøp av ordførerkjede til  kroner)
* 2020: *Ikke utdelt grunnet [[covid-19-pandemien]]*
* 2021: *Ikke utdelt grunnet covid-19-pandemien*
* 2022: NH90-anskaffelsen til Luftforsvaret.
* 2023: Oppløsningen av Viken fylke.

## Referanser


## Eksterne lenker
*
Marcel Pelletier

**Marcel Pelletier** (født 26. februar 1888, død ukjent) var en luxembourgsk friidrettsutøver.

Han representerte Luxembourg under Sommer-OL 1912 i Stockholm, der han ble nummer 17 i kulestøt. 

## Referanser


## Eksterne lenker
*
Paul Willführ

**Paul Willführ** (født 30. oktober 1885, død 22. april 1922) var en tysk friidrettsutøver.

Han representerte Tyskland under Sommer-OL 1912 i Stockholm, der han ble nummer 18 i kulestøt. 

## Referanser


## Eksterne lenker
*
Golden Spike National Historical Park

**Golden Spike National Historical Park** er et amerikansk nasjonalhistorisk sted som ligger på Promontory Summit, nord for Great Salt Lake i Utah. Den nærmeste byen er Brigham City, om lag 51 kilometer øst-sørøst for området.

Det markerer det sted hvor den første transkontinentale jernbanen ble fullført, der Central Pacific Railroad og Union Pacific Railroad møttes den 10. mai 1869. Den endelige skjøting av skinnene som strekker seg over hele kontinentet ble foretatt ved å drive en seremoniell gullspiker ned i svillen.

## Bakgrunn

Golden Spike National Historic Site omfatter et område på 2&nbsp;735 acre (1&nbsp;007 mål. Årlig kommer vel 50&nbsp;000 besøkende. Stedet ble godkjent som National Historic Site (2. april 1957 under ikke-føderal eierskap. Det ble autorisert for føderal eierskap og administrasjon av Kongressen 30. juli 1965.

I 1978 ble en generell master plan for området vedtatt med mål om å vedlikeholde stedets naturskjønne attributter så nært som mulig til sitt utseende og egenskaper i 1869.
I 2006 ble et forslag fremmet for Board on Geographic Names om å endre navnet på den 6,1 meter høye kalksteinsbuen på stedet fra Chinaman's Arch, til ære de kinesiske jernnbanearbeidere som bygget banen, til Chinese Arch. (Selv om navnet er offisielt, blir det opprinnelige navnet fortsatt brukt).

## Referanser
Brigham City

**Brigham City** er en by, fylkessete i Box Elder County, Utah, USA. Byen hadde 17&nbsp;899 innbyggere ved folketellingen i 2010.

Byen ble grunnlagt av mormonpionerer på 1850-tallet. Et fåtall mormoner som bodde på stedet kalte den Box Elder, senere fikk den navn etter grunnleggeren av Jesu Kristi kirke av siste dagers hellige, Brigham Young som ga Lorenzo Snow i oppdrag å anlegge en selvforsørgende by der. Young holdt sin siste offentlige opptreden i byen 1877, kort tid før sin død.

Under andre verdenskrig ble Bushnell General Hospital for krigsskadde bygget der i 1942. På 1950-tallet etablerte Thiokol Chemical Corporation seg  i byen.

Byen er også kjent for sine fersken.

*Brigham City* er også tittelen på en film fra 2001, som dog utspiller seg i en fiktiv by med samme navn.

## Historiske steder
**Baron Woolen Mills* ble bygget i 1870 som en avdeling av Brigham City Manufacturing and Mercantile Association. Veveriet produserer høykvalitets tepper og klesplagg fra lokalt produsert ull. Fabrikken er gått tapt etter brann.
**Cooley Memorial Hospital* . Hospitalet ble anlagt av dr. A.D. Cooley i 1935. Det var det eneste for akutte sykdommer i Brigham City til 1976 da Brigham City Community Hospital ble bygget.
**Hotel Brigham*. Opprinnelig bygget for å huse jernbanearbeidere på gjennomreise. Rommene i Hotel Brigham var ment å være rimelige. Svært få rom hadde eget bad. Den opprinnelige eier var James Knudson, tidligere borgermester i Brigham City.
**Brigham City Archway Sign* ble satt opp 6. september 1928, finansiert av borgere som donerte 2&nbsp;400 dollar.
**Brigham City Cemetery* ble anlagt i 1853. Brigham City Cemetery har blitt siste hvilested for pionerene, ferskendyrkerne, offere for koleraepedemien, jernbanearbeidere  og mange andre. Gravplassen er omgitt av mange gamle trær.


Fil:Baron Woolen Mills, 2007.JPG|Baron Woolen Mills, 2007
Fil:Cooley Memorial Hospital, 2007.JPG|Cooley Memorial Hospital, 2007
Fil:Hotel Brigham, 1946.jpg|Hotel Brigham, 1946
Fil:Archway.JPG|Archway
Fil:Brigham City Cemetery.jpg|Brigham City Cemetery, 1969


## Referanser


## Eksterne lenker
* 
*  Innbyggertall 2010 - 2019 – United States Census Bureau
Paul Gauthier

**Paul Gauthier** er navnet til flere personer:

* Paul Gauthier (teolog) (1914&ndash;2002), fransk teolog og humanist
* Paul Gauthier (ishockeyspiller) (1915&ndash;1984), ishockeyspiller
* Paul Gauthier (politiker) (1901&ndash;1957), canadisk politiker
* Paul Gauthier (bocciaspiller), (1970&ndash;) canadisk bocciaspiller
Sophie Amalie av Slesvig-Holsten-Gottorp

**Sophie Amalie** (født 19. januar 1670 på Gottorp slott i hertugdømmet Slesvig, død 27. februar 1710 i Hannover i kurfyrstedømmet Braunschweig-Lüneburg) var en dansk-tysk prinsesse, gift hertuginne av Braunschweig-Lüneburg. 
## Liv og virke
### Bakgrunn
Hun var datter av den gottorpske hertug Christian Albrecht og prinsesse Frederikke Amalie av Danmark og Norge, og dermed barnebarn til kong Frederik III. 
### Ekteskap
Den 7. juli 1695 (eller 1696) giftet hun seg på Gottorp med August Wilhelm, hertug av Braunschweig-Lüneburg (1662–1731). 

Til minne om begivenheten utferdiget medaljøren Christian Wermuth en dobbelmedaljong med hertugparets portretter og med en amor som henger Den norske løve omkranset av hjerter på et palmetre. Ekteskapet, som var hertugens annet, forble barnløst. Under en reise til Danmark og Sverige som ekteparet foretok høsten 1699, mottok hertugen elefantordenen av kong Christian V. 

Sophie Amalie døde 40 år gammel den 27. februar 1710 i Hannover i kurfyrstedømmet Braunschweig-Lüneburg, hvoretter hun ble gravlagt i Marienkirche i Wolfenbüttel. 

Samme år ble det slått en minnemynt med hertuginnens portrett i profil omgitt av teksten «SOPHIA AMALIA DAN : ET NORV : HER : DVX SL : HOLS : STOR: ET DITH : C : I : O : E : D : / AUG : GUIL : DUCAT . BR : ET LUNEB: PR: - HEREDIS CONIUNX HEV DESIDERATIS :». 

Ektemannen giftet seg senere samme år med Elisabeth Sophie Marie av Slesvig-Holsten-Nordborg (1683–1767).

## Referanser




## Eksterne lenker
* 
*
Kari Anne Sand

**Kari Anne Sand** (født 2. oktober 1959) er en norsk lokalpolitiker fra Senterpartiet, som var ordfører i Kongsberg mellom 2015 til 2023. Sand er adjunkt og arbeidet ved Kongsberg videregående skole før hun ble heltidspolitiker. Hun satt to perioder som ordfører, og er i hennes hennes femte periode i kommunestyret.

## Referanser


## Eksterne lenker
*
Det røde aprikostreet bøyer seg over hagemuren

***Det røde aprikostreet bøyer seg over hagemuren*** (kinesisk: 红杏出墙, pinyin: *Hóng xìng chū qiáng*) er et kinesisk uttrykk; det siktes til en gift kvinne som er utro. Likeledes kalles en utro gift kvinne en *rød aprikos*.

## Eksterne lenker
* http://www.standardmandarin.com/idiom/literally-the-red-apricot-tree-leans-over-the-garden-wall
Mohammed Loukal

**Mohammed Loukal** er en algerisk økonom, som var sentralbanksjef for Algeries bank fra 2016 til 2019. 

Han ble utnevnt til sentralbanksjef 31. mai 2016. Tidligere sentralbanksjef Mohammed Laksaci ble sparket fra stillingen som sentralbanksjef 31. mai 2016, fordi regjeringen ikke var fornøyd med håndteringen av fallenede oljepriser i 2014–2015. Mohamed Loukal overtok da som sentralbanksjef.

Da president Abdelaziz Bouteflika i mars 2019 erklærte at han ikke kom til å stille til gjenvalg som president, etablerte han et forretningsministerium, der Loukal ble utnevnt til finansminister. Loukal måtte dermed slutte i stillingen som sentralbanksjef, og . I april 2019 ble Ammar Haiwani innsatt som fungerende sentralbanksjef. Den 29. desember 2022 ble Mohamed Loukal dømt av Sidi M'hamed-domstolen til syv års fengsel, en bot på én million dinarer og beslagleggelse av eiendommen hans.

## Referanser
Sør-Trøndelag Fotballkrets

**Sør-Trøndelag Fotballkrets** (stiftet 5. juni 1920) er en tidligere krets i Norges Fotballforbund. 

Trondheim Fotballkrets, Fosen Fotballkrets og Nord-Østerdal Fotballkrets ble slått sammen med Sør-Trøndelag Fotballkrets 14. desember 1986.

Sør-Trøndelag Fotballkrets og Nord-Trøndelag Fotballkrets ble slått sammen til Trøndelag Fotballkrets i 2001.

## Kretsens ledere
* Michael Thangstad, Strinda IL (1921)
* Einar J. Næss, Strinda IL (1922)
* Ole Isdahl, Mercur (1923)
* Einar J. Næss, Strinda IL (1924)
* Hjalmar Østeraas, Strinda IL (1925)
* Thv. Paulsen, Strinda IL (1926)
* Sigfred Vaagø, Ranheim IL (1927–1928)
* Arne Haugen, Ranheim IL (1929–1930)
* Bjarne Veum, Ranheim IL (1931)
* Karl Lund, Ranheim IL (1932–1948)
* Jens Paulsen, Strinda IL (1949–1957)
* Aage Nørve, Orkanger IF (1958–1959)
* Alf Løvseth, Melhus IL (1960–1962)
* Kåre Evjen, Orkanger IF (1963–1964)
* Otto Larsson, Svorkmo (1965–1966)
* Ole Venås, Leinstrand IL (1967–1968)
* Ole Grønning, Melhus IL (1969–1970)
* Erling Hove, Dalguten (1971)
* Bjørn Hansen, Oppdal IL (1972–1973)
* Carl Aasen, Kyrksæterøra IL (1974–1976)
* Ola S. Øyen, IL Leik (1977–1981)
* Kjell Arve Madsvåg, Frøya IL (1982–1986)
* Kjell Dahle, IL Skauga (1987–1992)
* Arne Lorentsen, Freidig (1992–2000)

## Kilder
* 
* Sør-Trøndelag fotballkrets jubileumsskrift 60 år : 1920-1980
Ram Bahadur Bomjon

**Ram Bahadur Bomjon** (Sanskrit राम बहादुर बामजान) (født den 10. april 1990, også bokstavert *Bomjan*, *Banjan*, eller *Bamjan*), tidligere kalt *Palden Dorje* (navnet før han ble kjent). I dag er han Guru av *Maitri Dharma Sangha*. Han kommer opprinnelig fra Ratnapuri i Bara distrikt, Nepal.

Han fikk oppmerksomhet av tusenvis av innenlandske og utenlandske besøkende og media-oppmerksomhet ved å tilbringe flere måneder i meditasjon, og fikk tilnavnet *Buddha Boy* eller «The Little Buddha».

Han begynte en langtidsmeditasjon 16. mai 2005. Han ble avbrutt i sin meditasjon flere ganger på grunn av oppmerksomhet fra store folkemengder, og «fordi det ikke er fred». Han har forflyttet seg, og dukket opp igjen andre steder i Nepal den 26. desember 2006, den 8. mars 2007. 26. mars 2007 påviste politiposten Nijgadh i Ratanapuri at han mediterte nede i et underjordisk kammer på ca fire m². 2. august 2007 holdt han en preken som samlet 3000 tilhørere. Dette gjentok seg 10. november 2008. Siden 2013 har han framstått som åndelig lærer med en internasjonal organisasjon omkring seg, og benyttet navnet Maitreya.

## Tilknytting til Buddhism
Bomjon tilhører opprinnelig det nepalske Tamang-samfunnet. Historien hans har blitt populær på grunn av at den ligner på historien om Buddha. Bomjon har selv nektet den type sammenligningen: Har har tidligere gitt beskjed til besøkere «Fortell folk om å ikke kalle meg Buddha eller sammenligne meg med Buddha. Jeg har ikke den energien Buddha hadde. Jeg kan sammenlignes med rinpoche, i tilfelle folk vil se på meg som Buddha.» Mahiswor Raj Bajracharya, presidenten av den buddhisme samfunnet i Nepal, har uttalt likeså: «Vi tror ikke på at han verken er Buddha eller reinkarnasjon av Buddha. Han har ikke de egenskapene Buddha hadde i sin tid».

Bomjons mor heter Maya Devi Tamang, tilfeldigvis samme navn som Buddhas kjødelige mor.

## Referanser
Chinese Arch

**Chinese Arch**, tidligere **Chinaman's Arch**, er et naturlig minnesmerke, en 6,1 m høy  kalksteinsbue i Golden Spike National Historical Park i Promontory i Utah. Den ble navngitt Chinaman's Arch for å ære de 10&nbsp;000 kinesiske arbeidere som bygget Central Pacific Railroad, men navnet ble i 2006 endret til Chinese Arch da det opprinnelige navnet kan oppfattes som nedsettende.

Chinese Arch er tilgjengelig til fots, eller med firehjulsdrevne kjøretøy.

## Eksterne lenker
* Chinaman's Arch 
* Chinese Archhttp://www.scenicusa.net/032110.html
Aurelio Lenzi

**Aurelio Lenzi** (født 19. juni 1891, død 23. desember 1967) var en italiensk friidrettsutøver.

Han representerte Italia under Sommer-OL 1912 i Stockholm, der han ble nummer 12 i kulestøt. 

## Referanser


## Eksterne lenker
*
Josef Schäffer

**Josef Schäffer** (født 2. juli 1891, død ukjent) var en østerriksk friidrettsutøver.

Han representerte Østerrike under Sommer-OL 1912 i Stockholm, der han ble nummer 13 i kulestøt. 

## Referanser


## Eksterne lenker
*
Karl Ritter von Halt

**Karl Ritter von Halt** (født 2. juni 1891, død 5. august 1964) var en tysk friidrettsutøver, idrettsleder og SA-offiser.

Han representerte Tyskland i Sommer-OL 1912 i Stockholm, der han ble nummer 14 i kulestøt. Han meldte seg som frivillig under første verdenskrig og tjenestegjorde i infanteriet. Han ble løytnant og leder av et kompani. Han ble såret og tatt til fange av britiske soldater i slutten av krigen.

Halt meldte seg inn i NSDAP og SA i 1933, hvor han i sistnevnte organisasjon oppnådde graden Oberführer. Som medlem av styret i Deutsche Bank ga han gjentatte ganger betydelige donasjoner til SS. Han var president for organisasjonskomiteen til vinter-OL 1936 i Garmisch-Partenkirchen og under sommerlekene i Berlin var han ansvarlig for å organisere friidrettskonkurransene. Fra 1937 til 1945 var han også medlem av den internasjonale olympiske komiteens eksekutivkomité. I 1945 fikk han en lederstilling innen Volkssturm. Halt ble tatt til fange av sovjetiske styrker i 1945 og satt internert som krigsfange til 1950.

Fra 1961 til 1964 var han ærespresident for Tysklands nasjonale olympiske komité. Han var også ærespresident for det internasjonale håndballforbundet og det tyske friidrettsforbundet. 

## Referanser


## Eksterne lenker
*
Raoul Paoli

**Raoul Paoli** (1887–1960) var en fransk friidrettsutøver.

Han representerte Frankrike under Sommer-OL 1912 i Stockholm, der han ble nummer 16 i kulestøt. I en alder av 12 år var han cox på den franske toerbåten som vant bronse under Sommer-OL 1900. Han var i tillegg aktiv på høyt nivå i rugby, boksing og bryting, og deltok i totalt fem OL. Han ble etter sin idrettskarrière aktiv innen skuespill, spesielt stumfilmer.

## Referanser


## Eksterne lenker
* 
*
George Philbrook

**George Philbrook** (født 10. oktober 1884, død 29. mars 1964) var en amerikansk friidrettsutøver.

Han representerte USA under Sommer-OL 1912 i Stockholm, der han ble nummer 5 i kulestøt. 

## Referanser


## Eksterne lenker
*
Sumba (Indonesia)

**Sumba** er en øy i den indonesiske provinsen Nusa Tenggara Timur. Sumba ligger i Indiahavet, og er skilt fra øyene Sumbawa og Flores lenger nord av det 50 kilometer brede Sumbastredet. Mot øst, på den andre siden av Savusjøen, ligger Timor, og mot sør Australia. Største bosetning er Waingapu, med om lag 10&nbsp;700 innbyggere (2005).

Historisk har Sumba eksportert sandeltre, og var tidligere kjent under navnet *Sandelhouteiland*, «sandeltreøya».

I førkolonial tid var øya bebodd av flere små stammer med ulike språk. Noen av dem skal ha stått i et tributtforhold til kongedømmet Majapahit på Java. I 1522 kom de første skipene fra Europa, og på 1800-tallet ble Sumba en del av den nederlandske kolonien, selv om øya ikke kom under reell nederlandsk administrasjon før på 1900-tallet.

Folket på Sumba er av blandet malayisk og melanesisk herkomst, og snakker flere nært beslektede austronesiske språk. 25-30 % praktiserer den animistiske *marapu*-religionen. Noen få sunnimuslimer bor i kystområdene. Resten av befolkningen er kristne, og av dem er flertallet kalvinister, en arv fra nederlenderne. Sumba (hovedsakelig vest på øya) er et av få steder i verden hvor det blir praktisert begravelser i megalitter for prominente personer. Dette er en tradisjon som har overlevd helt fra stein- og bronsealderen til i dag.


Houses bondokodi sumba.JPG|Tradisjonelle sumbanesiske hus.
Sdldrgm.jpg|Hesterasen Sandalwoodponni stammer fra Sumba og Sumbawa.
Village-Sumba.jpg|Landskap på Sumba.
Karte Pulau Sumba.jpg|Kart over øya.

 
## Referanser


## Eksterne lenker
*
Paavo Aho

**Paavo Aho** (født 22. desember 1891 i Helsingfors, død 19. april 1918) var en finsk friidrettsutøver.

Han representerte Finland under Sommer-OL 1912 i Stockholm, der han ble nummer 10 i kulestøt. 

## Referanser


## Eksterne lenker
*
Villa Friis

**Villa Friis** er en villa på Drottningholmsmalmen i Ekerö kommune, tegnet av arkitekt Peter Celsing og oppført 1952–1955.

Byggherren, Eva Friis, ønsket å oppføre en bygning i to etasjer med statlige lån fra Egne hjem-bevegelsen og med mulighet til å leie ut en del eller hele øverste etasje. På tomten oppførte hun senere (1956) et frittstående ateliér med en liten bolig.

Fasadematerialet består av lettbetong som utvendig ble behandlet med spritpuss, opprinnelig i en lys, nesten hvit kulør. Bygningens gavlside utgjør samtidig husets langside. Taket er dekket med svartmalte falsede metallplater. Villaen har en enkel, avlang, rektangulær plan med stue, soverom, bibliotek og leierom i første etasje, samt kjøkken, matrom, bad og flere soverom på i andre etasje.

Begge plan har egne entreer. Et av soverommene, som vender mot sør var delbart og vinduene var utført hev- og senkbare med et metallglassparti av merket IDESTA (design  Sigurd Lewerentz). Dette arrangement ble valgt for å tilfredsstille kravene i lånebestemmelsene for å få ned nettoarealet og hele rommet hadde blitt oppgitt som ”veranda”.

## Den nybygde villaen i 1956

File:Villa Friis 1956a.jpg|
File:Villa Friis 1956b.jpg|
File:Villa Friis 1956c.jpg|


## Referanser
Patrick Quinn

**Patrick Quinn** (født 10. desember 1885, død 2. januar 1946) var en irsk friidrettsutøver.

Han representerte Storbritannia under Sommer-OL 1912 i Stockholm, der han ble nummer 8 i kulestøt. 

## Referanser


## Eksterne lenker
*
André Tison

**André Tison** (født 26. februar 1885, død 25. desember 1963) var en fransk friidrettsutøver.

Han representerte Frankrike under Sommer-OL 1912 i Stockholm, der han ble nummer 9 i kulestøt. 

## Referanser


## Eksterne lenker
*
Einar Nilsson

**Einar Nilsson** (1891–1937) var en svensk friidrettsutøver.

Han representerte Sverige under Sommer-OL 1912 i Stockholm, der han ble nummer 7 i kulestøt.

## Referanser


## Eksterne lenker
*
Harry Grumpelt

**Harry Grumpelt** (født 2. mars 1885, død 3. november 1973) var en amerikansk friidrettsutøver.

Han representerte USA under Sommer-OL 1912 i Stockholm, der han ble nummer 6 i høydehopp. 

## Referanser


## Eksterne lenker
*
Imre Mudin

**Imre Mudin** (født 8. november 1887, død 23. oktober 1918) var en ungarsk friidrettsutøver.

Han representerte Ungarn under Sommer-OL 1912 i Stockholm, der han ble nummer 6 i kulestøt. 

## Referanser


## Eksterne lenker
*
Iván Wardener

**Iván Wardener** (født 1. desember 1889, død 15. juli 1930) var en slovakisk friidrettsutøver.

Han representerte Ungarn under Sommer-OL 1912 i Stockholm, der han ble nummer 9 i høydehopp. 

## Referanser


## Eksterne lenker
*
Benjamin Howard Baker

**Benjamin Howard Baker** (1892–1987) var en engelsk friidrettsutøver og fotballspiller.

Han representerte Storbritannia under Sommer-OL 1912 i Stockholm, der han ble nummer 10 i høydehopp. 

I sin fotballkarriere spilte han 2 landskamper for England, og mesteparten av sin karriere for Chelsea FC og Corinthians FC.

## Referanser


## Eksterne lenker
*
Rodolfo Hammersley

**Rodolfo Hammersley** (født 10. juni 1889, død ukjent) var en chilensk friidrettsutøver.

Han representerte Chile under Sommer-OL 1912 i Stockholm, der han ble utslått i kvalifiseringen i høydehopp.

## Referanser


## Eksterne lenker
*
Nord-Trøndelag Fotballkrets

**Nord-Trøndelag Fotballkrets** er en tidligere krets i Norges Fotballforbund. 

Kretsen ble stiftet 14. mai 1916 som *Indtrøndelagens Fotballkrets* da Nordenfjeldske Fotballforbund ble delt i to kretser. 
Kretsen byttet navn til Nord-Trøndelag Fotballkrets i 1921.

Namdal Fotballkrets ble slått sammen med Nord-Trøndelag Fotballkrets 13. desember 1986.

Sør-Trøndelag Fotballkrets og Nord-Trøndelag Fotballkrets ble slått sammen til Trøndelag Fotballkrets i 2001.

## Kretsens ledere
* Reidar Strømsøe, IL Sverre (1916)
* Olaf Nilsen, Blink (1917)
* Reidar Strømsøe, IL Sverre (1918)
* Valentin Rosenlund, IL Sverre (1919–1921)
* Ole E. Bamberg, IL Sverre (1922)
* Olaf Floan, IL Sverre (1923)
* Olaf S. Gundersen, IL Sverre (1924–1931)
* Peter Nordenborg, IL Sverre (1932–1934)
* Thorleif Sæbø, IL Sverre (1935–1938)
* Eivind Myhre, IL Sverre (1939–1948)
* Leif Strugstad, IL Sverre (1949–1952)
* Eivind Myhre, IL Sverre (1953)
* John Auran, IL Sverre (1954)
* Lars Lie, Nessegutten (1955)
* Johan Riseth, IL Sverre (1956)
* Asbjørn Skjølberg, IL Sverre (1957–1960)
* Odd Grønli, Steinkjer I&FK (1961–1979)
* Terje Singsås, Steinkjer I&FK (1980–1983)
* Rolf Baglo, Verdal IL (1984–1986)
* Haakon Ola Lie, Steinkjer FK (1987–1989)
* Gunnar Richardsen, Abelvær IL (1990)
* Audun Damås, Sprova IL (1991–1993)
* Terje Wist, Nessegutten (1994–2000)

## Kilder
* 
* Hans M. Nordberg (1994): ''Idrettens historie i Nord-Trøndelag''.
Angelo Tonini

**Angelo Tonini** (født 26. november 1888, død 18. februar 1974) var en italiensk friidrettsutøver.

Han representerte Italia under Sommer-OL 1912 i Stockholm, der han ble utslått i kvalifiseringen i høydehopp. 

## Referanser


## Eksterne lenker
*
Peter Celsing

**Peter Elof Herman Torsten Folke von** **Celsing** (født 29. januar 1920 i Oscars menighet i Stockholm, død 16. mars 1974 i Lovö menighet i Stockholms län, var en svensk arkitekt og professor i arkitektur ved Kungliga Tekniska högskolan (KTH). 

## Liv og virke

Peter Celsing studerte ved Kungliga Tekniska högskolan i Stockholm i 1944 og Kungliga Konsthögskolan i Stockholm 1946, og var en tid ansatt hos Ivar Tengbom og Paul Hedqvist. Viktige impulser fikk han gjennom to års arbeid og reiser til Midtøsten og middelhavsområdet. Fra 1948–1952 var han sjef ved AB Stockholms Spårvägars arkitektkontor, hvor han tegnet flere av forstadstasjonene på Stockholms tunnelbane, for eksempel Gubbängen tunnelbanestasjon, Åkeshov tunnelbanestasjon, Hökarängen tunnelbanestasjon og Blackeberg tunnelbanestasjon.

Han ble utnevnt til professor i arkitektur ved KTH 1960 og hadde pedagogisk erfaring derfra fra flere år på 1950-tallet.

Celsing har blitt kjent for sine kirkebygninger samt bygninger i Stockholms city. Mest kjent er Kulturhuset i Stockholm ved Sergels torg fra 1966 (innviet i 1974) og det nærliggende Riksbankhuset ved Brunkebergstorg, innviet i 1970. Peter Celsing døde den 16. mars 1974 av en hjernesvulst.

## Familie
Peter Celsing var sønn av bankdirektøren Folke von Celsing og Margareta Norström samt bror til ambassaderåd Lars von Celsing. Celsing var fra 1948 gift med Birgitta Dyrssen (1922–2004), datter til rittmester Thorsten Dyrssen og Gunhild Lipton. Deres sønn er arkitekten og professoren Johan Celsing.

## Byggverk i utvalg
* Härlanda kirke, Göteborg
* Svenska Victoriaförsamlingen i Berlin
* S:t Tomas kirke, Vällingby
* Bolidens kirke, Boliden
* Blackeberg tunnelbanestasjon
* Nacksta kirke, Sundsvall
* Kulturhuset, Stockholm
* Riksbankhuset, Stockholm
* Villa Klockberga, privatbolig på Lovön, utenfor Stockholm
* Villa Friis, privatbolig på Lovön, utenfor Stockholm.
* Filmhuset på Gärdet, Stockholm
* Olaus Petri kirke, Stockholm
* Stiftelsen Gratia Dei og Den himmelska glädjens kapell i Kristianstad.
* Almtunakyrkan i Uppsala
* Stockholms Nations nye hus i Uppsala
* Om- og tillbygg av universitetsbiblioteket Carolina Rediviva, Uppsala
* Ekonomikum (tidligere *Humanistcentrum* eller *Humanistiskt-samhällsvetenskapligt centrum*, *HSC*), Uppsala
* Ombygging av Operakjelleren, Stockholm (sammen med Nils Tesch), inklusive den nye "bakfickan" med innredning av Celsing.

## Bildegalleri

File:Peter Celsing Sankt Tomas Vallingby.JPG|S:t Tomas kirke i Vällingby
File:Kulturhuset 2007.jpg|Kulturhuset i Stockholm
File:Sveriges Riksbanks huvudkontor vid Brunkebergstorg.jpg|Riksbanken i Stockholm
File:Filmhuset 2009.jpg|Filmhuset på Gärdet, Stockholm
File:Härlanda kyrka september 2013 03.jpg|Härlanda kirke i Gøteborg
File:Blackeberg Subway.jpg|Blackebergs metrostasjon i vestlige Stockholm


## Referanser




## Litteratur
* 
* Lars Ridderstedt, *Adversus populum: Peter Celsings och Sigurd Lewerentz sakralarkitektur 1945–1975* 1998.
* *Svensk arkitektur, ritningar 1640–1970*, Byggförlaget, Stockholm 1986
*
Øystein Børmer

**Øystein Børmer** (født 17. januar 1968 i Tønsberg) er en norsk embetsmann og tidligere politiker (Høyre). Fra 2017 til 2025 var han tolldirektør. Fra 2025 er han direktør i Statsbygg.

Han er utdannet cand.oecon. fra Universitetet i Oslo, med avgangseksamen i 1994.

Børmer var finanspolitisk rådgiver for Høyres stortingsgruppe i perioden 1997–2001 og statssekretær i Finansdepartementet fra 2001 til 2005.

Børmer var direktør i Direktoratet for økonomistyring (DFØ) i perioden 2012–2017, etter å ha vært assisterende direktør samme sted fra 2006 til 2012. 

Børmer var i perioden 2015–2019 medlem av Karantenenemnda, som avgjør spørsmål om karantene og saksforbud for tidligere statsråder, statssekretærer og politiske rådgivere.

Børmer ledet et regjeringsoppnevnt ekspertutvalg som vurderte flerårige budsjettvedtak på utvalgte områder og et tydeligere skille mellom investeringer og drift i statsbudsjettet. Den 1. desember 2015 leverte utvalget sluttrapporten *NOU 2015:14* *Bedre beslutningsgrunnlag, bedre styring — Budsjett og regnskap i staten*.

## Referanser


## Eksterne lenker
*
Nordmøre Fotballkrets

**Nordmøre Fotballkrets** er en tidligere krets i Norges Fotballforbund. 

Kretsen ble etablert 19. november 1933 da Nordmøre og Romsdal Fotballkrets ble delt i Nordmøre Fotballkrets og Romsdal Fotballkrets.

De to kretsene ble slått sammen igjen i 1987. 

## Kretsens ledere
* Kåre Dyvik, Braatt (1933)
* Rolf Naess, Kristiansund FK (1934–1951)
* Martinus Hoem, Nordlandet IL (1952)
* Oskar Kvendseth, Clausenengen FK (1953–1955)
* Nils Henriksen, IL Goma (1956–1965)
* Karl Kristiansen, Braatt (1966–1974)
* Karl Gundersen, Dahle IL (1975–1976)
* Einar Rød, IL Søya (1977–1979)
* Harald Fashing, Clausenengen FK (1980–1981)
* Ingvar Sæther, Todalen IL (1982–1985)
* Arild Gjelnes, IL Goma (1986)

## Kilder
* Nordmøre Fotballkrets 50 år 1914-1964
* Kretsen i hundre! Nordmøre og Romsdal Fotballkrets 100 år
Romsdal Fotballkrets

**Romsdal Fotballkrets** er en tidligere krets i Norges Fotballforbund. 

Kretsen ble etablert 19. november 1933 da Nordmøre og Romsdal Fotballkrets ble delt i Nordmøre Fotballkrets og Romsdal Fotballkrets.

De to kretsene ble slått sammen igjen i 1987. 

## Kretsens ledere
* Ivar Simonsen, Træff (1934–1935)
* Mikal Fosseide, Molde FK (1936)
* Olaf Meek, Åndalsnes IF (1937–1938)
* Håkon Fostervoll, Træff (1939–1940)
* Otto Nilsen, Træff (1946)
* Olaf Meek, Åndalsnes IF (1947–1952)
* Alf Staurseth, Åndalsnes IF (1953)
* Hans T. Møller jr, Molde FK (1954–1963)
* Gunnar Hagbø, Molde FK (1964–1971)
* Nils Ødegård, Fræna FK (1972–1975)
* Kjell Havnes, Molde FK (1976–1977)
* Einar Halle, Molde FK (1978–1979)
* Terje Nakken, SK Rival (1980–1986)

## Kilder
* Nordmøre Fotballkrets 50 år 1914-1964
* Kretsen i hundre! Nordmøre og Romsdal Fotballkrets 100 år
Psoroptes ovis

***Psoroptes ovis*** er en art midd, inkludert agens som forårsaker saueskabb.

## Saueskabb
*Psoroptes*-midd er ansvarlig for å forårsake skabb i noen dyr, noe som kan lede til økonomisk tap for bønder som har storfe, sau og geit. På sau kalles skabben saueskabb. Saueskabb er en alvorlig og smittsom sykdom forårsaket av en allergisk reaksjon på skabbmidden. Andre dyr har sjelden samme reaksjon, og eksempelvis alpakka og lama får svært lite reaksjon eller ingen reaksjon. Midden kan overføres fra dyr til dyr via gjerder eller andre strukturer som dyrene klør seg på. Midden lever på overflaten av huden.

## Taksonomi
*Psoroptes* har tradisjonelt blitt oppfattet som fem forskjellige arter på ulike dyrearter, men genetisk analyse har ført til at slekten nå kun betraktes som en art, *Psoroptes ovis*.

## Opptreden i Norge
Saueskabb ble utryddet fra Norge i 1894, men midden Psoroptes ovis har vært her siden. På 1800-tallet var saueskabb et stort problem for saueeiere. Psoroptes ovis er øremidd på flere dyrearter som kanin, hest og alpakka. På alpakka og lama ble midden funnet i 2015, men viste seg å skape lite problemer for vertsdyret og tross frykt fra Veterinærinstituttet og Mattilsynet viste det seg å ikke utgjøre noen fare for sau eller andre dyrearter i Norge.

## Referanser


## Eksterne lenker
*
Til Singapore

***Til Singapore***  (originaltittel: *Across to Singapore*, er en amerikansk romantisk stumfilm fra 1928 regissert av William Nigh med Joan Crawford og Ramon Novarro i hovedrollene.

## Handling
I 1857 har Joel Shore (spilt av Ramon Novarro) et flørtende vennskap med Priscilla Crowninshield (spilt av Joan Crawford) og han blir etter hvert forelsket i henne. Men uten at Joel vet det, har Priscilla blitt forlovet med Joels mye eldre bror, Mark. Bryllupet blir annonsert i kirken som en overraskelse. Både Joel og Priscilla er begge sjokkerte, og Priscilla nekter å kysse Mark etter forlovelsesseremonien. Mark en skipskaptein, seiler deretter til Singapore, akkompagnert av Joel og deres andre brødre. Priscilla forteller Joel at hun ikke hadde noen anelse om ekteskapet, og forsøker å kysse ham. Men Joel er fremdeles såret, og avviser Priscillas fremskritt før han reiser sin vei.

Samtidig er Mark i dårlig humør etter at Priscilla hele tiden avviser ham, og drikker tungt under hele reisen. Han begynner å se hallusinasjoner av Priscilla. Mark føler at Priscilla elsker noen andre, og truer med å skade hvem det nå enn er. Men Joel påstår ovenfor ham at hun ikke elsker noen andre enn Mark. Mark fortsetter å drikke når de ankommer Singapore, og mannskapet ledet av Finch (spilt av Jim Mason) seiler fra Singapore uten Mark. Kort tid senere får familien høre at Mark nylig skal ha blitt drept i en slåsskamp ved en pub i Singapore.

## Medvirkende
* Ramon Novarro - Joel Shore
* Joan Crawford - Priscilla Crowninshield
* Ernest Torrence - Captain Mark Shore
* Frank Currier - Jeremiah Shore
* Dan Wolheim - Noah Shore
* Duke Martin - Matthew Shore 
* Edward Connelly - Joshua Crowninshield
* James Pier Mason - Ship's Mate Finch
* Anna May Wong - Singapore Woman (uncredited)

## Referanser


## Eksterne lenker
*
Rhinocerotopsis

***Rhinocerotopsis*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten (ca. 3 millimeter), bred, rødlig gjødselbille. Kroppen er nokså firkantet sett ovenfra. Hodet er avrundet firkantet med tre lengdefurer, der de ytre er gaffeldelte. Pronotum er rektangulært, betydelig bredere enn langt, med en skarp, bølget tverrfurer og tre skrå lengdefurer på hver side. Pronotum har også to spisse "kamelpukler", på hver sin side av tverrfuren. Dekkvingene er kantede, med et nettmønster dannet av lengde- og tverribber, "maskene" er mye bredere enn lange.

## Levevis
Ingenting er kjent om biologien til denne arten, men det antas at den lever sammen med termitter.

## Utbredelse
Arten er utbredt i Vest-Malaysia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Stereomerini Howden & Storey, 1992 – ikke i Europa
******* Slekten ***Rhinocerotopsis*** Maruyama, 2009
******** *[[Rhinocerotopsis nakasei]]* Maruyama, 2009

## Kilder
* Maruyama, M. 2009: *Rhinocerotopsis nakasei* (Coleoptera, Scarabaeidae, Aphodiinae), a new genus and species of Stereomerini from Peninsular Malaysia. *Esakia*, (49): 103–106. https://docs.google.com/viewer?a=v&pid=sites&srcid=ZGVmYXVsdGRvbWFpbnxteXJtZWtvcGhpbG9zfGd4OmE5YmIzZjc3MTZkNjU4MA

## Eksterne lenker
*